Abakan (elv)

Abakan (russisk: Абака́н, fra det khakassiske ordet for «bjørneblod») er ei elv i republikken Khakasia i Russland. Den er ei venstre sideelv til Jenisej, og er 514 km lang, med et nedbørfelt på 32 000 km², og en middelvannføring på 400 m³/sek.

Elva dannes ved samløpet mellom tilløpselvene Bolsjoj Abakan og Malyj Abakan, i de vestlige Sajanfjellene, og renner i nordøstlig retning gjennom Minusinsksenkningen til byen Abakan, hvor den munner ut i Krasnojarsk-reservoaret i Jenisej. 

Elva blir benyttet til tømmerfløting og irrigasjon. Sideelva Ona er kjent som Khakasias beste elv for rafting.Rafting down the Ona and Kantegir Rivers 

Foruten republikkhovedstaden Abakan ligger også byen Abaza ved Abakan-elva.

 Referanser 

 Eksterne lenker 


Kategori:Elver i Khakasia
Kategori:Jenisejs vassdragsområde